Batu patah payo

jmpl
Batu Patah Payo adolah kawasan wisata agro yang batampek di Kelurahan Tanah Garam, Kecamatan Lubuk Sikarah, Kota Solok, Sumatera Barat, Indonesia. Kawasan iko disabuik sabagai pusat budidaya bunga krisan jo perkebunan kopi lokal, sarato menawarkan pemandangan alam pegunungan dan panorama dataran tinggi.

 Sijarah dan pangambangan 
Kawasan Batu Patah Payo awalnyo marupoan area pertanian jo pakabunan.Pamiliahan tampek untuak dikambangan sabagai agrowisata dilakuan karano banyak warga satampek yang bakarajo sabagai patani. Pangambangan resmi kawasan manjadi objek agrowisata dimulai sakita tahun 2015, eksekusi pangambangan dek pemerintah kota basamo kalompok tani dan masyarakaik kampuang. 

 Geografi dan lokasi 
jmpl
Batu Patah Payo talatak sakita 7 km dari pusek Kota Solok. Kawasan iko ado di katinggian sekitar 850 meter di ateh permukaan lauik sahinggo punyo udarao nan sajuak jo panorama alam yang memungkinkan pangunjuang manyaksikan pamandangan pagunuangan sarato apobilo kondisi cuaca cerah pemandangan bantuakdanau atau pegunungan di kejauhan nampak jaleh. 

 Bungo krisan jo kopi payo 
jmpl
Agrowisata iko punyo budidaya bungo krisan dalam greenhouse, jo beragam varietas. Bungo krisan dari Batu Patah Payo alah dipasarkan ka lua daerah indak hanyo di Solok tapi ka Pekanbaru, Padang, dan sabagainyo. Bungo krisan dipanen sacaro rutin jo manjadi salah satu produk unggulan dari kawasan iko. 

Kawasan iko juo punyo pakabunan kopi, kopinyo sabagian barasa dari pohon-pohon kopi paninggalan Balando. Satalah dilakuan peremajaan dan pengelolaan baru, lueh areal pakabunan kopi di Batu Patah Payo mancapai puluhan hektar. Produk kopi dari kawasan iko disabuik sabagai “Kopi Payo” bagian dari daya tarik agrowisata.

 Panorama alam 
jmpl
Karano katinggiannyo, kawasan iko menawarkan pamandangan alam yang lueh dan sajuak cocok untuak wisata alam, relaksasi, atau sakedar mancaliak panorama. Dari lokasi tertentu di Batu Patah Payo, pangunjuang bisa mancaliak lanskap sakitarnyo, pegunungan jo area pakampuangan terutama jikok cuaca rancak. 

 Fasilitas 
jmpl
Untuak mandukuang kunjuangan wisata, alah dibangun sajumlah fasilitas bantuak greenhouse krisan, area pananaman, dan sarana pandukuang wisata. Lewa program tangguang jawab sosial lingkungan dari PLN, kawasan iko mandapek dukuangan dana untuak pambangunan fasilitas bantuak bangku taman, gazebo, jalur tracking/wisata, dan sarana umum lainnyo. Pamarintah daerah marancanakan pangambangan labiah lanjuik, tamasuak kamungkinan pambangunan panginapan (homestay) untuak wisatawan dari luar kota.

 Rujuakan 

Kategori:WikiJalajah